b'\n_START_ARTICLE_\nTerapija s svetlobo\n_START_SECTION_\nZgodovina\n_START_PARAGRAPH_\nZa\xc4\x8detki terapije s svetlobo segajo v zgodnja leta 20.stoletja, ko so odkrili vpliv spojin, aktiviranih s pomo\xc4\x8djo svetlobe, na pre\xc5\xbeivetje celic. Uporaba fototerapije za namen zdravljenja na ljudeh se je pri\xc4\x8dela relativno pozno: v 60ih in 70ih letih 20. stoletja. Prve klini\xc4\x8dne \xc5\xa1tudije so bile narejene \xc5\xa1ele v 80. letih in sovpadajo s proizvodnjo svetlobnih virov za zdravljenje in uspe\xc5\xa1nimi poskusi sintez spojin, ki povzro\xc4\x8dajo fotosenzibilnost.\n_START_SECTION_\nUporaba\n_START_PARAGRAPH_\nTerapija s svetlobo se uporablja za zdravljenje ko\xc5\xbenih bolezni (npr. aken , luskavice , ikterusa novorojen\xc4\x8dkov , celjenja ran , opeklin, brazgotin, herpes simplex virusa 1) - svetloba je usmerjena na povr\xc5\xa1ino ko\xc5\xbeo - in zdravljenja motenj cirkadianega ritma, motenj spanja in nespe\xc4\x8dnosti, kroni\xc4\x8dne utrujenosti, sezonskih motenj razpolo\xc5\xbeenja , nesezonskih depresijah , Parkinsonovi bolezni, Alzheimerjevi bolezni ... - snop svetlobe je smerjen v oko,,\n_START_SECTION_\nAkne\n_START_PARAGRAPH_\nSon\xc4\x8dno UV sevanje je za zdravljenje aken bolj u\xc4\x8dinkovito od umetnega UV sevanja. Son\xc4\x8dno UV sevanje deluje antibakterijsko, zato izbolj\xc5\xa1a stanje aknaste ko\xc5\xbee. Obenem povzro\xc4\x8da druge po\xc5\xa1kodbe na ko\xc5\xbei, zato ni primerno za dolgotrajno terapijo._NEWLINE_Uporalja se veliko razli\xc4\x8dnih laserskih terapij za zdravljenje aken. Rezulati \xc5\xa1tudije so pokazali, da fototerapija malo zmanj\xc5\xa1a \xc5\xa1tevilo aken, bolj pa omili njihovo klini\xc4\x8dno sliko. Stranski u\xc4\x8dinki so bili prehodni eritemi ko\xc5\xbee in purpura. \xc5\xa0tudija zaklju\xc4\x8duje, da je fototerapija varna in u\xc4\x8dinkovita metoda za zdravljenje aken. U\xc4\x8dinek zdravljenja je bil najbolj o\xc4\x8diten pri pacientih z najhuj\xc5\xa1o obliko bolezni._NEWLINE_V drugi \xc5\xa1tudiji, ki povzema rezultate raziskav v letih 2007\xe2\x88\x922009, o u\xc4\x8dinkovitosti zdravljenja aken z razli\xc4\x8dnimi metodami, glede fototerapije zaklju\xc4\x8dujejo, da ne more biti splo\xc5\xa1no uveljavljena metoda za zdravljenje aken. Omejitev fototerapije je povnetna pigmentiranost ko\xc5\xbee, visoka cena zdravljenja in odsotnost dolgotrajnega u\xc4\x8dinka._NEWLINE_Rezultati \xc5\xa1tudije so pokazali, da je terapija s svetlobo za zdravljenje aken bolj u\xc4\x8dinkovita kot terapija z dibenzilnim peroksidom. Pri terapiji s svetlobo se je stanje aknaste ko\xc5\xbee po 3 mesecih redne uporabe izbolj\xc5\xa1alo v 67-80%. Terapija s svetlobo naj bi povzro\xc4\x8da tudi manj ne\xc5\xbeelenih stranskih u\xc4\x8dinkov.\n_START_SECTION_\nLuskavica in edem\n_START_PARAGRAPH_\nLuskavica je lokalno vnetje ko\xc5\xbee. Vzrok zanjo je oslabljen imunski sistem. Terapija s svetlobo okrepi oslabljen imunski sistem in zmanj\xc5\xa1a vnetje. Za zdravljenje se uporablja UVA valovnih dol\xc5\xbein 315-400\xc2\xa0nm ali UVB 280-315\xc2\xa0nm. Namesto UVB celotnega spektra je bolj priporo\xc4\x8dljivo uporabiti UVB o\xc5\xbejega spektra okoli 310\xc2\xa0nm. UVA v kombinaciji z zdravili za peroralno uporabo se imenuje PUVA terapija.\n_START_SECTION_\nHerpes simplex virus 1\n_START_PARAGRAPH_\nV \xc5\xa1tudiji, v kateri so raziskovali vplih fototerapije v kombinaciji z 5-aminolevulinsko kislino-inducirani porfirini na virus herpes simplex 1 (HSV-1), so potrdili, da kombinacija prej omenjenih metod inhibira HSV-1.\n_START_SECTION_\nPorjavitev\n_START_PARAGRAPH_\nPorjavitev povzro\xc4\x8dajo UVA in UVB \xc5\xbearki.\n_START_SECTION_\nCeljenje ran\n_START_PARAGRAPH_\nFototerapija se uporablja za pospe\xc5\xa1eno regeneracijo tkiva. V ta namen se uporablja \xc5\xbee skoraj 40 let, kljub temu da u\xc4\x8dinkovitost zdravljenja na ljudeh ostaja vpra\xc5\xa1ljiva. V raziskavi, ki povzema rezultate \xc5\xa1tudij v letih 2000\xe2\x88\x922007 o vplivu fototerapije na hitrej\xc5\xa1o regeneracijo tkiva, so zaklju\xc4\x8dili, da je fototerapija sicer u\xc4\x8dinkovita metoda za pospe\xc5\xa1itev regeneracije tkiva, vendar to dokazuje ve\xc4\x8d raziskav, opravljenih na \xc5\xbeivalih, kot na ljudeh,\n_START_SECTION_\nSvetlobne \xc5\xa1katle\n_START_PARAGRAPH_\nSvetlobne \xc5\xa1katle se uporabljajo pri svetlobni terapiji za uravnavanje sinteze melatonina in uravnavanje ciradianega ritma. V svetlobnih \xc5\xa1katlah lahko dose\xc5\xbeemo osvetlitev v jakosti 10000 lux. V njih vir svetlobe oddaja svetlobo v predpisani razdalji znotraj perifernega vidnega polja uporabnika.\n_START_SECTION_\nSezonsko povzro\xc4\x8dena motnja razpolo\xc5\xbeenja\n_START_PARAGRAPH_\nZa bla\xc5\xbeenje simptomov sezonsko povzro\xc4\x8dene motnje razpolo\xc5\xbeenja ("seasonal affective disorder = SAD") je najprimernej\xc5\xa1a terapija s son\xc4\x8dno svetlobo. U\xc4\x8dinkovita je tudi terapija s svetlobnimi \xc5\xa1katlami. Rezultati klini\xc4\x8dnih \xc5\xa1tudij glede uspe\xc5\xa1nosti zdravljenja niso jasni, zato FDA terapije s stetlobo za zdravljenje simptomov omenjene motnje ni odobrila. Terapija je kljub temu ena izmed najpogosteje uporabljenih terapij za bla\xc5\xbeenje simptomov omenjene motnje._NEWLINE_Pri pacientih s SAD so bile opa\xc5\xbeene anomalije pri ob\xc4\x8dutljivosti mre\xc5\xbenice na svetlobo. V \xc5\xa1tudiji so za oceno anomalij SAD uporabili ERG (elektroretinogram). Pred izvajanjem terapije s svetlobo so bolnikom s SAD in zdravim ljudem posneli ERG. Pri bolnikih s SAD so na ERG opazili ni\xc5\xbejo maksimalno amplitudo \xc4\x8depkov in ni\xc5\xbejo ob\xc4\x8dutljivost pali\xc4\x8dic v primerjavi z zdravimi ljudmi. Po \xc5\xa1tiritedenski terapiji s svetlobo sta se oba parametra normalizirala. V raziskavi so zaklju\xc4\x8dili,da se pri bolnikih s SAD v primerjavi z zdravimi ljudmi pozimi spremenijo vrednosti ERG: ni\xc5\xbeja ob\xc4\x8dutljivost pali\xc4\x8dic in ni\xc5\xbeja maksimalna amplituda \xc4\x8depkov. Po \xc5\xa1tiritedenski fototerapiji in med poletjem se te vrednosti noralizirajo._NEWLINE_Rezultate je potrdila tudi \xc5\xa1tudija, pri kateri so ugotavljaji u\xc4\x8dinkovitost trapije s svetlobo na bolnike s SAD v svetlobni sobi ("light room") v primerjavi z zdravimi ljudmi (pri 50% bolnikov je pri\xc5\xa1lo do izbolj\xc5\xa1anja)._NEWLINE_V \xc4\x8dlanku\xc2\xa0\xc2\xbbJe terapija s svetlo svetlobo u\xc4\x8dinkovita za laj\xc5\xa1anje simptomov depresije pri odraslih s SAD?\xc2\xab\xc2\xa0(iz scirus.com) so s pomo\xc4\x8djo \xc5\xbee izdelanih \xc5\xa1tudij dobljenih v podatkovni zbirki Medline in CINAHL sku\xc5\xa1ali ugotoviti ali je terapija s svetlo svetlobo u\xc4\x8dinkovita pri zmanj\xc5\xa1evanju depresivnih simptomov pri sezonsko povzro\xc4\x8deni motnji razpolo\xc5\xbeenja (SAD) pri odraslih. Na\xc5\xa1li so 2 uporabna \xc4\x8dlanka. V prvem izbranem \xc4\x8dlanku so ugotavljali u\xc4\x8dinkovitost bele LED Litebook naprave (white LED device), ki seva svetlobo kraj\xc5\xa1ih valovnih dol\xc5\xbein pri terapiji zimske oblike SAD. Razdelili so izbrane bolnike v kontrolno- placebo skupino (dali so jim negativni ionski generator) in v aktivno-zdravljeno skupino (dali so jim LED svetlobno \xc5\xa1katlo z 1350 lux na razdalji 20 in\xc4\x8dev). \xc5\xa0tudija je zaklju\xc4\x8dila, da LED Litebook naprava, uporabljana 30 minut na dan po 4 tednih signifikantno zmanj\xc5\xa1uje depresivne simptome, toda dognanje je treba jemati z rezervo, saj je bila \xc5\xa1tudija izvedena na majhnem \xc5\xa1tevilu ljudi, kratek \xc4\x8das, uporabljali so samo subjektivne ocenitve stranskih u\xc4\x8dinkov. Problemati\xc4\x8dni so tudi placebo pogoji, saj pacienti v aktivni skupini vidijo, da so izpostavljeni svetlobi, kontrolna skupina, ki so ji dali ionski generator pa ne \xc4\x8duti ali ne sli\xc5\xa1i nobenega oddajanja iz naprave. Vse to lahko vodi v napako, ki jo povzro\xc4\x8dijo pacienti, ki predvidijo ali so v aktivni ali placebo skupini in pri\xc4\x8dakujejo kak\xc5\xa1en naj bi bil efekt. Drugi izbrani \xc4\x8dlanek pa je prav tako kot osnovni pregled literature, ki razisjuje u\xc4\x8dinkovitost zdravljenja s svetlobo pri motnjah razpolo\xc5\xbeenja vklju\xc4\x8dno s SAD. Rezultati so pokazali signifikantno razliko med aktivno in placebo skupino pri zmanj\xc5\xa1anju depresivnih simptomnov SAD po terapiji s svetlobo. V vseh \xc5\xa1tudijah so kot pogoje za aktivno skupino izbrali svetlo belo svetlobo, medtem ko pogoji za placebo skupino niso bili enotni in so vklju\xc4\x8devali uporabo rde\xc4\x8de svetlobe, inaktivirane negativne ionske generatorje, rumeno svetlobo.... Spet se poka\xc5\xbee problem izbire pogojev za placebo skupino. Izkazalo se je tudi, da je terapija s svetlo svetlobo u\xc4\x8dinkovitej\xc5\xa1a, kadar je uporabljana v jutranjih urah (6-9h) kot pa opoldne (12-14h) ali zve\xc4\x8der (16 30- 18 30h) Te\xc5\xbeko je enakovredno interpretirati razli\xc4\x8dne \xc5\xa1tudije, saj ne uporabljajo enotnih sprejetih terapevtskih pogojev za terapijo s svetlobo. Za dolo\xc4\x8ditev stranskih u\xc4\x8dinkov in oceno varnosti terapije s svetlobo, bi morali opraviti nadaljnjje raziskave. Tudi podatki o stranskih u\xc4\x8dinkih pri dolgotrajnej\xc5\xa1i uporabi niso \xc5\xa1e znani, zato je treba terapijo vseeno uporabljati previdno. \xc5\xa0tudije so potrdile ve\xc4\x8djo u\xc4\x8dinkovitost terapije s svetlobo pri zmanj\xc5\xa1evanju depresivnih simptomov pri odraslih v aktivni skupini kot v placebo skupini, vendar ne moremo postaviti trdnih znanstvenih zaklju\xc4\x8dkov glede optimalnega trajanja in intenzitete terapije.\n_START_SECTION_\nNesezonska depresija\n_START_PARAGRAPH_\nTerapija s svetlo svetlobo ponuja majhen, vendar obetajo\xc4\x8d antidepresivni u\xc4\x8dinek. Ta je najbolj opazen v 1.tednu zdravljenja. Ne\xc5\xbeelen stranski u\xc4\x8dinek je lahko hipomanija.\n_START_SECTION_\nNose\xc4\x8dni\xc5\xa1ka depresija\n_START_PARAGRAPH_\nTerapija s svetlo svetlobo je nova metoda v psihiatriji. Predlagana je bila za zdravljenje depresije med nose\xc4\x8dnostjo. V raziskavi je terapija, ki je obsegala eno uro izpostavljenosti svetlobni jakosti 5000 lux, pokazala izbolj\xc5\xa1anje depresivnega stanja. Antidepresivni u\xc4\x8dinek so ocenjevali po 2. in 4. tednu terapije. Depresivno stanje se je izbolj\xc5\xa1alo za 33% (po 2. tednu) in 55% (po 4. tednu). Ne\xc5\xbeelenih stranskih u\xc4\x8dinkov ni bilo. V raziskavi zaklju\xc4\x8dujejo, da je terapija s svetlo svetlobo u\xc4\x8dinkovita in varna metoda za zdravljenje depresije med nose\xc4\x8dnostjo.\n_START_SECTION_\nIkterus novorojen\xc4\x8dkov\n_START_PARAGRAPH_\nTerapija s svetlobo se uporablja za zdravljenje zletenice novorojen\xc4\x8dkov. Med fototerapijo se bilirubin pretvori v izomer, ki se lahko izlo\xc4\x8di z blatom ali urinom.\n_START_SECTION_\nParkinsonova bolezen\n_START_PARAGRAPH_\nV raziskavi so ugotavljali u\xc4\x8dinke terapije s svetlo svetlobo na motori\xc4\x8dno aktivnost, depresijo in motnje spanja pri bolnikih s Parkinsonovo boleznijo. Bolniki so prejemali terapijo zjutraj, 15 dni zapored. Jakost svetlobe je bila 7500 lux, placebo skupina pa je prejemala svetlobo jakosti 950 lux. Rezultati so pokazali veliko izbolj\xc5\xa1anje tresavice in depresije pri bolnikih, ki so jih zdravili s terapijo s svetlo svetlobo jakosti 7500 lux v primerjavi s placebo skupino, in majhno izbolj\xc5\xa1anje ostalih simptomov Parkinsonove bolezni. Bolniki so terapijo dobro prena\xc5\xa1ali.\n_START_SECTION_\nAlzheimerjeva bolezen\n_START_PARAGRAPH_\nPri hospitaliziranih bolnikih z Alzheimerjevo boleznijo je moten cirkadiani ritem zaradi pomanjkanja svetlobe v bolni\xc5\xa1ni\xc4\x8dnih prostorih. Namen raziskave je bil ugotoviti u\xc4\x8dinkovitost terapije s svetlo svetlobo na zmanj\xc5\xa1anje motenj cirkadianega ritma. Terapija s svetlo svetlobo se je izvajala zjutraj. Testirano skupino so zdravili z jakostjo svetlobe 2500 lux, kontrolno skupino pa z obi\xc4\x8dajno jakostjo svetlobe v prostorih (150-200 lux). Rezultati raziskav so pokazali izbolj\xc5\xa1anje motenj cirkadianega ritma le pri Alzheimerjevih bolnikih s hudimi motnjami cirkadianega ritma.\n_START_SECTION_\nZdravljenje infekcije s Helicobacter pyroli z vijoli\xc4\x8dno svetlobo v \xc5\xbeelodcu\n_START_PARAGRAPH_\nV kontrolirani pilotni \xc5\xa1tudiji na 18 odraslih osebah oku\xc5\xbeenih s Helicobacter pyroli so ugotavljali ali je fototerapija v \xc5\xbeelodcu z vijoli\xc4\x8dno svetlobo lahko alternativni pristop za zatiranje infekcije s Helicobacter pyroli. Helicobacter pyroli inficifa mukozno plast v \xc5\xbeelodcu in povzro\xc4\x8da pepti\xc4\x8dne ulkuse in adenokarcinome. Konvencionalno zdravljenje poteka s kombinacijo antibiotikov in inhibitorjev protonske \xc4\x8drpalke in ima tudi stranske u\xc4\x8dinke, nezadostno komplianco in uspe\xc5\xa1nost zatrtja bakterij med 72 in 95%.V\xc4\x8dasih se pojavlja tudi rezistenca, zato i\xc5\xa1\xc4\x8dejo alternativne pristope za zdravljenje. In vitro so pokazali, da je Helicobacter pyroli ob\xc4\x8dutljiv na izpostavljanje zmerni intenziteti vijoli\xc4\x8dne (405\xc2\xa0nm) svetlobe. Ugotovili so, da Helicobacter pyroli naravno akumulira signifikantne koli\xc4\x8dine fotoaktivnih porfirinov, ki naredijo organizem dovzeten za inaktivacijo s svetlobo.Pri \xc5\xa1tudiji so uporabili 12W 408\xc2\xa0nm vijoli\xc4\x8dno svetlobo in novo napravo, ki omogo\xc4\x8da osvetlitev celotnega \xc5\xbeelodca. Vir svetlobe je bil sestavljen iz laserskih diod in difuznih vlaken. Izvajali so tudi \xc5\xa1tudijo varnosti na \xc5\xbeivalih preden so trerapijo aplicirali na ljudi.To je prvo poro\xc4\x8dilo, ki je pokazalo, da je lahko celoten \xc5\xbeelodec varno obsevan z vijoli\xc4\x8dno svetlobo. Kvantitativno so ocenjevali \xc5\xa1tevilo bakterij (CFU/mg) iz biopsij antruma, telesa in fundusa \xc5\xbeelodca pred in po obsevanju. Zmanj\xc5\xa1anje \xc5\xa1t. bakterij pred in po obsevanju je bilo signifikantno za antrum in telo \xc5\xbeelodca, ne pa tudi za fundus. Najve\xc4\x8dji antibakterijski efekt je bil opa\xc5\xbeen v antrumu (uni\xc4\x8deno 97,7% bakterij). Predvidevajo, da zato, ker je pri\xc5\xa1lo ve\xc4\x8d svetlobe v distalne regije (antrum) kot v proksimalne dele (telo, fundus) ali pa so bakterije v antrumu bolj dostopne svetlobi zaradi anatomskih razlik v delih \xc5\xbeelodca ali pa so bakterije bolj ob\xc4\x8dutljive v antrumu (ve\xc4\x8d porfirinov). Poleg biopsij so izvajali tudi neinvazivne ureazne teste z izdihanim zrakom (13C UBT). Rezultati teh testov pa so bili podobni pred in po terapiji. Kazali so na repopularizacijo bakterij in neuspe\xc5\xa1nost terapije. Tudi povezava med pove\xc4\x8devanjem \xc4\x8dasa izpostavljenosti svetlobi in redukcijo bakterij ni bila opa\xc5\xbeena. To je bilo presenetljivo, saj so v prej\xc5\xa1njih \xc5\xa1tudijah ugotovili mo\xc4\x8dno povezavo med \xc4\x8dasom izpostavitve bakterij in vitro in zmanj\xc5\xa1anjem \xc5\xa1t. Bakterij z modro svetlobo. Predvidevajo, da je lahko ve\xc4\x8d populacij bakterij in ene \xc5\xbeivijo bolj na povr\xc5\xa1ini in so la\xc5\xbee dostopne svetlobikot druge populacije, ki \xc5\xbeivijo globlje v mukozni plasti in so zato manj dostopne svetlobi- \xc4\x8deprav dlje obsevamo, jih ne pobijemo.Problemi terapije so: neenakomerna osvetlitev \xc5\xbeelodca, hitra bakterijska razrast po zdravljenju- prepre\xc4\x8ditev mo\xc5\xbena z antibiotiki ter potencialna nevarnost so na svetlobo dporni sevi.Terapija je obetajo\xc4\x8da, potrebne pa so \xc5\xa1e nadaljnje raziskave in izbolj\xc5\xa1ave. 49</ref> referenca je iz Pubmed\n_START_SECTION_\nNe\xc5\xbeeleni stranski u\xc4\x8dinki\n_START_PARAGRAPH_\nNe\xc5\xbeeleni stranski u\xc4\x8dinki so redki. Po terapiji se lahko pojavijo glavobol, slabost, te\xc5\xbeave s spanjem, dra\xc5\xbeenje ko\xc5\xbee. Navedeni ne\xc5\xbeeleni stranski u\xc4\x8dinki z dolgotrajno terapijo obi\xc4\x8dajno postopoma izzvenijo.'